สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,589.13 จุด เพิ่มขึ้น 6.18 จุด มูลค่าซื้อขาย 55,685 ล้านบาท จากแรงซื้อเก็งกำไรหุ้นเตรียมประกาศงบไตรมาส 4/59 และปี 2559 รวมถึงแรงซื้อที่มีเข้ามาอย่างโดดเด่นจากหุ้นกลุ่มธนาคาร นั่นทำให้หุ้นไทยมีทิศทางปรับขึ้นได้ต่อเนื่อง มีลุ้นทดสอบแนวต้าน 1,595 จุด และ 1,600 จุด ส่วนแนวรับ 1,585 จุด...
7 ก.พ. 2560

ดัชนีหุ้นไทยปิดตลาด 1,589.13 จุด เพิ่มขึ้น 6.18 จุด มูลค่าซื้อขาย 55,685 ล้านบาท จากแรงซื้อเก็งกำไรหุ้นเตรียมประกาศงบไตรมาส 4/59 และปี 2559 รวมถึงแรงซื้อที่มีเข้ามาอย่างโดดเด่นจากหุ้นกลุ่มธนาคาร นั่นทำให้หุ้นไทยมีทิศทางปรับขึ้นได้ต่อเนื่อง มีลุ้นทดสอบแนวต้าน 1,595 จุด และ 1,600 จุด ส่วนแนวรับ 1,585 จุด…
*…ADVANC เปิดหน้า “ไพ่การตลาด” ใบใหม่ น่าสนใจอย่างยิ่ง ด้วยการบุกตลาด Fix Broadband เต็มพิกัด เสมือนเป็น STAR ตัวใหม่ของค่าย AIS..ที่สำคัญต่อยอดจาก Fix Broadband คือการปาดหน้าค่าย TRUE ด้วยการนำ FOX-HBO-NBA มานำเสนอผ่าน AIS Play และ AIS Play Boxเข้าคอนเซ็ปต์ที่ว่า “เน็ตเสถียร-คอนเทนต์เด่น” ทำให้สร้างมูลค่าเพิ่มจากการใช้ “ดาต้า” ได้อย่างมหาศาลเลยทีเดียว…
*…EAเกิดแพนิกเทขายไม่เลี้ยงราคาดิ่งวูบกว่า 12% โอ้ว..แม่เจ้านักลงทุนเสียวไส้..คำสั่งศาลปกครองสูงสุด..จะบานปลายไปถึง “โครงการหนุมาน” ดูจากข้อมูล ณ ตอนนี้ดูเหมือนจะมองโลกแง่ร้ายเกินไป..แต่มีหลายคนแอบเป็นห่วงว่าเมื่อ “เทพสถิต วินด์ฟาร์ม” มีอันต้องหยุดชะงักไป..จะเอาข้อมูลลมจากตรงไหนมาเป็นข้อมูลเพื่อทำ “โครงการหนุมาน” และหากเลวร้ายสุด ต้องเปลี่ยนสถานที่แห่งใหม่ โอ้ว..แผน COD คงต้องเริ่มต้นกันใหม่เลยทีเดียว แต่เชื่อว่าคงไม่น่าเลวร้ายขนาดนั้น เอาเถอะเรื่องเฉพาะหน้าตอนนี้คือ“สปก. จะประชุมเมื่อไหร่..และจะสรุปอย่างไร” ตรงนี้แหละจะเป็นตัวชี้ขาด “ชะตาชีวิตพลังงานทางเลือก”กั นเลยทีเดียว…
*…MALEEมีความคาดเคลื่อนของข่าวหน้า 11 ฉบับวันก่อน เรื่องที่มาของโบรกเกอร์ จริงๆแล้วเป็นของบริษัทหลักทรัพย์กรุงศรีฯ ไม่ใช่บริษัทหลักทรัพย์บัวหลวง…ตามที่เป็นข่าวนะ..ท่านผู้อ่านโปรดทราบ..ขออภัยด้วย เฮ้อเดี๋ยวต้อง “ไปเอาไม้เรียว ฟาดน่อง” คนเขียนซะหน่อยแล้วล่ะ…
*…จับตาวันนี้ (7 ก.พ.) ชี้ชะตา “เบสท์รินกรุ๊ป” กรมศุลกากร นำโดย “กุลิศ สมบัติสิริ” อธิบดีกรมศุลกากร ตั้งโต๊ะแถลงความคืบหน้าการดำเนินคดีรถเมล์ NGV หลีกเลี่ยงภาษี งานนี้คงได้รู้กันชัดว่า “รถเมล์เอ็นจีวี” มาจากจีนทั้งคัน..ใช่หรือไม่.? แล้วถ้าใช่ ขสมก.จะกล้ายกเลิกสัญญาหรือไม่..หรือจะดื้อแก้สัญญา ด้วยการสวมอ้างว่าคนกทม.เดือดร้อน เพื่ออุ้ม “เบสท์ริน กรุ๊ป” อีกหรือไม่..??…
*…หุ้นร้อนประจำวันที่ 6 ก.พ. 60ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) และขยายช่วงดำเนินการคือบริษัท เอ.เจ.พลาสท์ จำกัด (มหาชน) หรือ AJ ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่ 7-27 ก.พ. 60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอลช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น